open-index/open-wikipedia-markdown huggingface dataset:
சபிர் ரகுமான்

**சபிர் ரகுமான் (Sabbir Rahman** (பிறப்பு:நவம்பர் 22, 1991) வங்காளதேசத் துடுப்பாட்ட அணியின் வீரர் ஆவார், இவர் ராஜ்ஷாசி மாகாணம் சார்பாக விளையாடி வருகிறார். சகலத் துறையரான இவர் வலது கை மட்டையாளர் மற்றும் இடது கை கழல் திருப்பப் பந்துவீச்சாளர் ஆவார். இவர் 19 வயதிற்கு உட்பட்ட வங்காளதேச அணியின் தலைவராக இருந்துள்ளார்.
thumb

## ஆரமபகால வாழ்க்கை
இவர் வங்காளதேசத்தில் உள்ள சர்வதேச அமெரிக்கப் பல்கலைக் கழகத்தில் பயின்றார்.

## துடுப்பாட்ட வாழ்க்கை
நவம்பர் 21, 2014 இல் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் வங்காளதேச அணி சார்பாக அறிமுகமானார். 2016 ஆம் ஆண்டு நடைபெற்ற ஆசியக் கோப்பை போட்டியில் அதிக ஓட்டங்கள் சேர்த்த வங்காளதேச வீரர்கள் பட்டியலில் முதலிடம் பிடித்தார். இந்தத் தொடரில் வங்காளதேச அணி, ஐக்கிய அரபு அமீரகத் துடுப்பாட்ட அணி, இலங்கைத் துடுப்பாட்ட அணி மற்றும் பாக்கித்தான் துடுப்பாட்ட அணி ஆகிய அணிகளை வீழ்த்தி இறுதிப் போட்டிக்குச் சென்றது. இறுதிப் போட்டியில் இந்தியத் துடுப்பாட்ட அணியிடம் தோல்வியடைந்தது. இந்தத் தொடரில் மொத்தம் 174 ஓட்டங்களை 44.00 எனும் சராசரியோடு எடுத்தார். அவரின் *ஸ்டிரைக் ரேட்* 123.94 ஆகும். மேலும் தொடர்நாயகன் விருதினையும் வென்றார். இலங்கைத் துடுப்பாட்ட அணிக்கு எதிரான போட்டியில் 50 ஓட்டங்கள் அடித்து அணியின் வெற்றிக்கு உதவினார். இதன்மூலம் பன்னாட்டு இருபது20 போட்டியில் இலங்கை அணியினை முதல் முறையாக வங்காளதேச அணி வென்று சாதனை படைத்தது.

அக்டோபர் 20, 2016 இல் இங்கிலாந்துத் துடுப்பாட்ட அணிக்கு எதிரான் தேர்வுத் துடுப்பாட்டப் போட்டியில் இவர் அறிமுகமானார்.

வங்காளதேச பிரீமியர் லீக் தொடரில் இவர் 122 ஓட்டங்கள் அடித்தார். இதுவே ஒரு தனிப்பட்ட வீரர் எடுத்த அதிக பட்ச ஓட்டம் ஆகும். இந்தச் சாதனையை கிறிஸ் கெயில் 2017 ஆம் ஆண்டில் முறியடித்தார்.

2018-2019 ஆம் ஆண்டிற்கான வங்காளதேச பிரீமியர் லீக் தொடரில் இவர் செல்ஹெட் சிக்சர்ஸ் அணிக்காக விளையாட உள்ளார்.

## சர்ச்சைகள்
சபிர் ரகுமான் பல ஒழுங்கீன பிரச்சினைகளில் சிக்கியுள்ளார். வங்காளதேச பிரீமியர் லீக் தொடர்களில் ஒழுங்கீனமற்ற செயல்களில் ஈடுபட்டதற்காக ரகுமான் மற்றும் அல் அமீன் உசைன் ஆகியோருக்கு போட்டிக் கட்டணத்தில் 30 மற்றும் 50 விழுக்காடு தண்டனத் தொகையாக நிர்ணயம் செய்யப்பட்டது. மேலும் 20 இலட்சம் அபராதமாக விதிக்கப்படட்து. மாகாண துடுப்பாட்ட போட்டியில் தாகா மெட்ரோபொலிஸ் அணிக்கு எதிரான முதல் தரத் துடுப்பாட்டப் போட்டியில் விளையாடிக் கொண்டிருந்த போது இவருக்கு  உள்ளூர்ப் போட்டிகளில் விளையாட வங்காளதேச துடுப்பாட்ட வாரியம்  6 மாதங்கள் தடை விதித்தது. இந்தப் போட்டியின் இரண்டாம் நாள் ஆட்டத்தின் போது ரசிகர் ஒருவர் கூச்சலிட்டதனால் அவரை சபிர் தாக்கினார். இது குறித்து மூன்றாம் நாள் ஆட்டத்தின்போது நடுவர் சபிர் உடல்ரீதியாக முறையற்று நடந்ததாகத் தெரிவித்தார்.

மேற்கிந்தியத் தீவுகள் அணிக்கு எதிரான போட்டியில் வங்காளதேச அணி தோற்றது. இதனால் ஏற்பட்ட வாக்குவாதத்தில் இரண்டு ரசிகர்களுக்கு முகநூலில் சபிர் பிரச்சினை செய்ததற்காக வங்காளதேசத் துடுப்பாட்ட வாரியம் சூலை 28 இல் விசாரணை அமைத்தது.

## சான்றுகள்

பகுப்பு:வாழும் மக்கள்
பகுப்பு:வங்காளதேசத் துடுப்பாட்டக்காரர்கள்
பகுப்பு:1991 பிறப்புகள்
மாளிகைத்திடல் சுந்தரேசுவரர் கோயில்

**மாளிகைத்திடல் சுந்தரேசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் கும்பகோணம் அருகில் உள்ள பாபநாசம்-திருக்கருக்காவூர் சாலையில் 8 கி.மீ. தொலைவில் வெண்ணாற்றின் வட கரையின் இடது புறத்தில் உள்ள மாளிகைத்திடல் என்னுமிடத்தில் அமைந்துள்ளது.

## இறைவன், இறைவி
இங்குள்ள இறைவன் சுந்தரேசுவரர் ஆவார். இறைவி சௌந்தர்யநாயகி ஆவார்.

## சப்தஸ்தானம்
திருநல்லூர் சப்தஸ்தானத்தில் இடம் பெறும் ஏழுர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம்,  திருப்பாலைத்துறை ஆகிய தலங்களாகும்.

## தற்போதைய நிலை
300 ஆண்டுகளுக்கு முன்பு மராட்டியர் காலத்தில் கட்டப்பட்ட இக்கோயில் பராமரிப்பின்றி உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
மட்டியான்திடல் கைலாசநாதர் கோயில்

**மட்டியான்திடல் கைலாசநாதர் கோயில்** தஞ்சாவூர் மாவட்டத்தில் உள்ள  தேவார வைப்புத்தலமாகும்.

## அமைவிடம்
கும்பகோணம்-பாபநாசம்-திருக்கருகாவூர் சாலையில் பாபநாசத்திலிருந்து 3 கி.மீ. தொலைவில் மட்டியான்திடல் உள்ளது.  இவ்வூரை மட்டையான்திடல் என்னும் அழைக்கின்றனர். அவ்வூரில் இக்கோயில் உள்ளது.

## இறைவன்,இறைவி
இங்குள்ள இறைவன் கைலாசநாதர் ஆவார். இறைவி நித்யகல்யாணி ஆவார்.

## சப்தஸ்தானம்
திருநல்லூர் சப்தஸ்தானத்தில் இடம் பெறும் ஏழுர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம்,  திருப்பாலைத்துறை ஆகிய தலங்களாகும்.

## பிற சன்னதிகள்
இக்கோயிலின் திருச்சுற்றில் சுந்தரராஜப்பெருமாள், நவக்கிரகங்கள், பைரவர் சன்னதிகள் உள்ளன. உள் திருச்சுற்றில் நால்வர், சோமாஸ்கந்தர், சித்தி விநாயகர், உற்சவமூர்த்திகள், சுப்பிரமணியர், கஜலட்சுமி ஆகியோர் உள்ளனர். அருகில் நடராஜ சபை உள்ளது.

## குறிப்புகள்

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
மொசதக் உசைன் சைகத்

**மொசதக் உசைன் சைகத் (Mosaddek Hossain Saikat** (பிறப்பு: டிசம்பர் 10, 1995) வங்காளதேசத் துடுப்பட்ட வீரர் ஆவார். இவர் வங்காளதேச அணிக்காக முதல் தரத் துடுப்பாட்டம் மற்றும் பட்டியல் அ துடுப்பாட்டப் போட்டிகளில் 2013 ஆம் ஆண்டு முதல் விளையாடி வருகிறார்.2014-2015 ஆம் ஆண்டுகளில் நடைபெற்ற முதல் தரத் துடுப்பாட்டப் போட்டியில் 250 அற்றும் 282 ஓட்டங்களை தொடர்ச்சியான் போட்டிகளில் எடுத்தார்.தனது முதல் 10 போட்டிகளில் 1,000 ஓட்டங்களை எடுத்தார். அக்டோபர் , 2015 இல் தனது 13 ஆவது போட்டியில் மூன்று நூறுகள் அடித்தார். இதன்மூலம் முதல் தரத் துடுப்பாட்டப் போட்டிகளில் மூன்று நூறுகள் அடித்த முதல் வங்காளதேச வீரர் எனும் சாதனை படைத்தார். மார்ச் 2017 ஆம் ஆண்டில் தேர்வுத் துடுப்பாட்டப் போட்டியில் அறிமுகமானார்.

## 19 வயதிற்குட்பட்டோருக்கான துடுப்பாட்டம்
வலதுகை மட்டையாளரும் வலது கை புறத் திருப்பப் பந்துவீச்சாளருமான இவர் இரண்டு முறை 19 வயதிற்கு உட்பட்டோருக்கான உலகக் கிண்ணத் துடுப்பாட்டத்தில் விளையாடியுள்ளார். 2012 மற்றும் 2013 ஆம் ஆண்டுகளில் ஆத்திரேலியா மற்றும் அபு தாபியில் நடைபெற்ற போட்டியில் இவர் விளையாடியுள்ளார். ஏப்ரல் 2013 இல் 19 வயதிற்கு உட்பட்டோருக்கான இலங்கைத் துடுப்பாட்ட அணிக்கு எதிரான இரண்டு போட்டிகள் கொண்ட தொடரில் தலைவராக நியமிக்கப்பட்டார். இதில் முதல் போட்டியில் 107 ஓட்டங்களும் இரண்டாவது போட்டியில் 74 ஓட்டங்களும் எடுத்தார். பின் ஐந்து போட்டிகள் கொண்ட போட்டித் தொடருக்கும் இவர் தலைவராக நியமிக்கப்பட்டார். அந்தப் போட்டித் தொடரில் 200 ஓட்டங்களுக்கும் அதிகமாக எடுத்தார். அதில் மூன்றாவது போட்டியில் 98 ஓட்டங்கள் எடுத்து அணியினை வெற்றி பெற உதவினார். பின் இங்கிலாந்துத் துடுப்பாட்ட அணிக்கு எதிரான போட்டியில் 113 பந்துகளில் 110 ஓட்டங்கள் மற்றும் 10 ஓவர்கள் வீசி 38 ஓட்டங்களை விட்டுக்கொடுத்து 3 இலக்குகளைக் கைப்பற்றி அணியின் வெற்றிக்கு உதவினார்.

தனது 17 ஆவது வயதில் முதல் தரத் துடுப்பாட்டப் போட்டியில் நூறு ஓட்டங்கள் அடித்தார். 2013 ஆம் ஆண்டில் நடைபெற்ற முதல் தரத் துடுப்பாட்டப் போட்டியில் அபஹானி அணிக்காக விளையாடினார். இதில் தொலேஷ்வர் விளையாட்டு சங்கத்திற்கு எதிரான போட்டியில் 100 ஓட்டங்கள் அடித்தார்.

## சர்வதேச போட்டிகள்
செப்டம்பர் 28, 2016 இல் ஆப்கானித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்ட போட்டியில் அறிமுகமானார். இந்தப் போட்டியில் இவர் வீசிய முதல் பந்திலேயே இலக்கினைக் கைப்பற்றினார். இதன் மூலம் முதல் பந்தில் இலக்கினைக் கைப்பற்றிய முதல் வங்காளதேச வீரர் எனும் சாதனை படைத்தார். பின் ஏழாவது வீரராகக் களம் இறங்கி இறுதிவரை ஆட்டமிழக்காமல் 45 ஓட்டங்கள் எடுத்தார். 10 ஓவர்கள் வீசி 31 ஓட்டங்களை விட்டுக் கொடுத்து 2 இலக்குகளைக் கைப்பற்றினார். ஆனால் இந்தப் போட்டியில் இரண்டு இலக்குகளால் வங்காளதேச அணி தோல்வியடைந்தது.

பெப்ரவரி 2017 இல் இந்தியத் துடுப்பாட்ட அணிக்கு எதிரான போட்டியில் இம்ருல் கயஸ் காயம் காரணமாக விலகினார். இதனால் இவருக்கு வாய்ப்பு வழங்கப்பட்டது. மார்ச் 15, 20117 இல் இலங்கைத் துடுப்பாட்ட அணிக்கு எதிராக இவர் தேர்வுத் துடுப்பாட்டப் போட்டியில் அறிமுகமானார். இது வங்காளதேச அணியின் 100 ஆவது போட்டியாகும். இதன் முதல் ஆட்டப் பகுதியில் எட்டாவது வீரராக களம் இறங்கி 75 ஓட்டங்கள் எடுத்தார்.

## சான்றுகள்

பகுப்பு:வாழும் மக்கள்
பகுப்பு:வங்காளதேசத் துடுப்பாட்டக்காரர்கள்
பகுப்பு:1995 பிறப்புகள்
கோயில் தேவராயன்பேட்டை மச்சபுரீசுவரர் கோயில்

**கோயில் தேவராயன்பேட்டை மச்சபுரீசுவரர் கோயில்** தஞ்சாவூர் மாவட்டத்தில் உள்ள  தேவார வைப்புத்தலமாகும்.

## அமைவிடம்
பாபநாசம்-தஞ்சாவூர் சாலையில் பாபநாசத்திலிருந்து 3 கி.மீ. தொலைவில் பண்டாரவாடையை அடுத்து கோயில் தேவராயன்பேட்டை உள்ளது. இவ்வூர் திருச்சேலூர் என்றழைக்கப்பட்டது. இவ்வூருக்குத் தெற்கே தேவராயன்பேட்டை என்ற ஒரு சிறிய ஊர் உள்ளதால் சேலுருக்கு கோயில் என்ற அடைமொழியுடன் கோயில் தேவராயன்பேட்டை என வாங்கப்படுகிறது. இவ்வூர் தற்போது பண்டாரவாடை என்ற ஊரின் உட்கிராமமாக உள்ளது.  திருஞானசம்பந்தர் திருப்புள்ளமங்கையிலிருந்து திருப்பாலைத்துறைக்குச் செல்லும் வழியில் உள்ள இத்திருக்கோயிலை வணங்கிச்சென்றதை, கீழ்க்கண்ட பாடலில் சேக்கிழார் தன்னுடைய பெரிய புராணத்தில் குறிப்பிடுகிறார்.

## அமைப்பு
இக்கோயில் முதலாம் ஆதித்த சோழன் (கி.பி.870-970) காலத்தில் கட்டப்பட்ட, முற்காலச்சோழர் கலைப்பாணியைச் சேர்ந்தது. கருவறை தொடங்கி, அந்தராளம், அர்த்தமண்டபம், மகாமண்டபம், முகமண்டபம், எனவும், நந்தி, பலிபீடம், கொடி மரம் என ஒரே நேர்கோட்டில் அமைந்துள்ளன. இரு நுழைவாயிலைக் கொண்ட இக்கோயிலின் உள், வெளித் திருச்சுற்றுகள் உயர்ந்த செங்கற்சுவற்றினால் அமைக்கப்பட்டுள்ளது. வெளித்திருச்சுற்றில் இறைவி சன்னதியான திருகாமக்கோட்டம் அமைந்துள்ளது. மேலும் நிலைவாயிலுக்கு எதிரில் நந்தியுடன் சிறு மண்டபம் உள்ளது.

## இறைவன்,இறைவி
இங்குள்ள இறைவன் மச்சபுரீசுவரர் ஆவார். இறைவி சுகந்த குந்தளாம்பிகை ஆவார்.

## பிற சன்னதிகள்
முன் மண்டபத்தில் இடது புறத்தில் தர்ம விநாயகர், நவக்கிரகம், சனீசுவரர் சன்னதிகள் உள்ளன.

## குறிப்புகள்

## மேற்கோள்கள்

## படத்தொகுப்பு


File:Koyildevarayanpettaimacchapurisvarartemple 3.jpg|thumb|உள் நுழைவாயில்
File:Koyildevarayanpettaimacchapurisvarartemple 2.jpg|thumb|பலிபீடம், நந்திமண்டபம்
File:Koyildevarayanpettaimacchapurisvarartemple 4.jpg|thumb|முன் மண்டபம்
File:Koyildevarayanpettaimacchapurisvarartemple 5.jpg|thumb|மூலவர் விமானம்



பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
தண்டாங்கோரை கைலாசநாதர் கோயில்

**தண்டாங்கோரை கைலாசநாதர் கோயில்** தஞ்சாவூர் மாவட்டத்தில் உள்ள  தேவார வைப்புத்தலமாகும்.  

## அமைவிடம்
தஞ்சாவூர்-கும்பகோணம் சாலையில் மானாங்கோரைக்கு அடுத்து தண்டாங்கோரை உள்ளது. இவ்வூர் முன்னர் தண்டங்குறை என்றழைக்கப்பட்டது.

## இறைவன்,இறைவி
 இங்குள்ள இறைவன் கைலாசநாதர் ஆவார். இறைவி சர்வலோக நாயகி ஆவார்.  கோஷ்டத்தில் தட்சிணாமூர்த்தி, துர்க்கை உள்ளனர். உள் மண்டபத்தில் பைரவர், நாகர், சூரியன் ஆகியோர் உள்ளனர்.  

## பிற சன்னதிகள்
முகப்பு வாயிலைக் கடந்து உள்ளே செல்லும்போது திருச்சுற்றில் சித்தி விநாயகர், சுப்பிரமணியர், நவக்கிரக சன்னதிகள் உள்ளன.  கஜலட்சுமி சன்னதியும், சண்டிகேஸ்வரர் சன்னதியும் உள்ளன. 

## குடமுழுக்கு
நந்தன வருடம் ஆனி 24ஆம் நாள் (8 சூலை 2012) குடமுழுக்கு நடைபெற்றதற்கான கல்வெட்டு உள்ளது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
தைஜுல் இஸ்லாம்

**தைஜுல் இஸ்லாம் (Taijul Islam** (பிறப்பு:பெப்ரவரி 7, 1992) வங்காளதேசத் துடுப்பாட்ட வீரர் ஆவார். இவர் வங்காளதேச அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். இடதுகை கழல் திருப்பப் பந்துவீச்சாளரான இவர் 2013 ஆம் ஆண்டில் வங்காளதேச அ அணிக்குத் தேர்வானார். 2014 ஆம் ஆண்டு வங்காளதேச அணி மேற்கிந்தியத் தீவுகளில் சுற்றுப் பயணம் மேற்கொண்டு விளையாடியது. அந்தத் தொடரில் 5 இலக்குகளைக் கைப்பற்றினார். பின் அடுத்த ஆண்டில் சிம்பாப்வே அணி வங்காளதேசத்தில் சுற்றுப்பயணம் செய்து விளையாடியது. அந்தத் தொடரில் 39 ஓட்டங்களை விட்டுக்கொடுத்து 8 இலக்குகளைக் கைப்பற்றினார். பின் 2016 ஆம் ஆண்டில் ஒருநாள் பன்னாட்டுத் துடுப்பாட்டப் போட்டியில் அறிமுகமானார். அந்தப் போட்டியில் ஹேட்ரிக் இலக்கினை வீழ்த்தினார். இதன்மூலம் அறிமுகப் போட்டியில் ஹேட்ரிக் இலக்கினை வீழ்த்திய முதல் வங்காளதேச வீரர் எனும் சாதனை படைத்தார்.

## உள்ளூர்ப் போட்டிகள்
தைஜுல், ராஜ்ஹாசி மற்றும் வடக்கு மாகாண அணி சார்பாக உள்ளூர்ப் போட்டிகளில் விளையாடி வருகிறார். மேலும் தூரந்தோ ராஜ்ஹாசி அணிக்காக வங்காளதேச பிரீமியர் லீக் தொடரில் விளையாடி வருகிறார். மேலும் தாகா பிரீமியர் லீக்கிக்ல் பிரைம் தோலேஷ்வர் அணிக்காக விளையாடி வருகிறார். 2010-2011 ஆம் ஆண்டுகளில் ராஜ்ஹாசி அணிக்காக முதல் தரத் துடுப்பாட்டப் போட்டியில் அறிமுகமானார். இந்தத் தொடரில் 14 இலக்குகளைக் கைப்பற்றினார்.

ராஜ்ஹாசி மாகாண அணிக்காக விளையாடுவதற்கு முன்பாக தனது சொந்த ஊரான நதூர் அணி சார்பாக விளையாடினார். 2009 ஆம் ஆண்டில்19 வயதிற்கு உட்பட்டோருக்கான வங்காளதேச அணி இலங்கையில் சுற்றுப் பயணம் மேற்கொண்டு விளையாடியது. அதில் மூன்று ஒருநாள் போட்டிகள் மற்றும் ஒரு தேர்வுத் துடுப்பாட்ட்ப் போட்டிகளில் இவர் விளையாடினார்.

## சர்வதேச போட்டிகள்
2014 ஆம் ஆண்டில் வங்காளதேச அணி மேற்கிந்தியத் தீவுகளில் சுற்றுப் பயணம் செய்து விளையாடியது. 2013-14 ஆம் ஆண்டுகளில் உள்லூர்ப் போட்டிகளில் சிறப்பாக விளையாடியதால் இவருக்கு 15 பேர் கொண்ட அணியில் இடம் கிடைத்தது. பின் தேர்வுத் துடுப்பாட்டத் தொடரில் இடம் பெற்றிருந்த அப்துர் ரசாக் காயம் காரணமாக விலகியதால் இவருக்கு வாய்ப்பு வழங்கப்பட்டது. கிங்ஸ்டவுனில் நடந்த முதல் தேர்வுத் துடுப்பாட்டப் போட்டியில் 135 ஓட்டங்களை விட்டுக் கொடுத்து 5 இலக்குகளைக் கைப்பற்றினார். இதன்மூலம் அறிமுகப் போட்டியில் 5 இலக்குகளைக் கைப்பற்றிய ஆறாவது வங்காளதேச வீரர் எனும் சாதனை படைத்தார்.

அக்டோபர் 2014 இல் சிம்பாப்வே துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. மூன்று தேர்வுப் போட்டிகள் கொண்ட தொடரின் முதல் போட்டியில் 16.5 ஓவர்கள் வீசி 39 ஓட்டங்களை விட்டுகொடுத்து 8 இலக்குகளைக் கைப்பற்றினார். இதன்மூலம் 8 இலக்குகள் வீழ்த்திய முதல் வங்காளதேச பந்துவீச்சாளர் எனும் சாதனை படைத்தார். இதர்கு முன்பாக சகீப் அல் அசன் 2008 ஆம் ஆண்டில் நியூசிலாந்து துடுப்பாட்ட அணிக்கு எதிராக 36 ஓட்டங்களை விட்டுக் கொடுத்து 7 இலக்குகளைக் கைப்பற்றியதே சாதனையாக இருந்தது. மேலும் இலங்கையைச் சேர்ந்த ரங்கனா ஹெராத் மற்றும் இங்கிலாந்தைச் சேர்ந்த ஜானி பிரிக்ச் ஆகிய இரு இடதுகை பந்துவீச்சாளர்கள் மட்டுமே இதற்கு முன்பாக 8 இலக்குகளை எடுத்திருந்தனர். இந்தப்போட்டியின் ஆட்டநாயகன் விருதினை வென்றார்.

## சான்றுகள்

பகுப்பு:வங்காளதேசத் துடுப்பாட்டக்காரர்கள்
பகுப்பு:1992 பிறப்புகள்
ஐதராபாத் பொதுப் பள்ளி

**ஐதராபாத் பப்ளிக் ஸ்கூல்** (*The Hyderabad Public School, Begumpet* (**HPS, Begumpet**) என்பது இந்தியாவின் தெலங்கானாவின் ஐதராபாத்தில் உள்ள ஒரு தனியார் பள்ளி ஆகும். இந்தப்பள்ளியானது 1923 ஆம் ஆண்டு  ஐதராபாத்தின் ஏழாவது நிசாமான, உஸ்மான் அலி கானால் *ஜாகிர்தார் கல்லூரி* என்ற பெயரில் நிறுவப்பட்டது.  இந்தக் கல்விக்கூடத்தின் நோக்கம், நவாப், சாகிர்தார் போன்ற பிற உயர்குடி மக்களின் குழந்தைகளுக்கு உலகத் தரம் வாய்ந்த கல்வியை வழங்குவது ஆகும். இந்தப் பள்ளியை வடிவமைத்தவர் தலைமைக் கட்டிட வடிவமைப்பாளரான நவாப் கான் பகதூர் மிஸ்ரா பெய்க் என்பவராவார். 1950இல் ஜமீன்தாரி முறை ஒழிந்ததை அடுத்து 1951இல் இந்தப் பள்ளியின் பெயர் ஐதராபாத் பப்ளிக் ஸ்கூல் என்றானது. இந்தப் பள்ளி வளாகமானது 152 ஏக்கர் பரப்பளவில் அமைந்துள்ளது.

இங்கு முன் துவக்கப்பள்ளியில் இருந்து 12 ஆம் வகுப்பு (வயது 3 முதல் 17 வயது வரை) வரை குழந்தைகளுக்கு கற்பிக்கப்படுகிறது. இந்தப் பள்ளி இந்திய பள்ளி சான்றிதழ் தேர்வுகள் சபை  அமைப்பின் அங்கீகாரம் பெற்றது. இப்பள்ளியை ஐதராபாத் பொது பள்ளி சங்கம் மற்றும் ஆளுநர் வாரியத்தால் நிர்வகிக்கப்படுகிறது.

## அங்கீகாரம்
**கல்வி உலகம்**: 2018-19 ஆண்டிற்கான பள்ளிகளின் தரவரிசைப் பட்டியலில் தெலுங்கானா மாநிலம் மற்றும் ஐதராபாத் நாகர அளவில் முதலிடத்திலும் தேசிய அளவில் மூன்றாம் இடத்திலும் உள்ளது.

** எதிர்காலம் 50 விருது **: ஐதராபாத் பப்ளிக் ஸ்கூல் நாட்டின் எதிர்காலத்தை வடிவமைக்கும் எதிர்கால 50 பள்ளிகளில் ஒன்று.

** எஜுகேசன் டுடே: இந்திய ஸ்கூல் மெரிட் அவார்ட் **: ஐதராபாத் பப்ளிக் ஸ்கூலானது பள்ளிகளின் தரவரிசைப் பட்டியலில் மாநில அளவிலும் மாநகர அளவிலும் முதலிடத்திலும் தேசிய அளவில் மூன்றாம் இடத்திலும் உள்ளது.

** குளோபல் லீக் இன்ஸ்டிடியூட் ஆய்வ்வில் உயர்ந்த இடம் **: மாணவர் திருப்தியை அடிப்படையாக கொண்ட கருத்துக்கணிப்பில் அடிப்படையில் குளோபல் லீக் இன்ஸ்டிடியூட்டால்  'படிக்க சிறந்த இடங்கள்' என்ற பட்டியலில் இந்த பள்ளி இடம்பெற்றது. மேலும் இப்பள்ளியானது ஐக்கிய இராச்சியத்தின் மக்களவையிடம் விருது பெற்றுள்ளது.

## குறிப்பிடத்தக்க முன்னாள் மாணவர்கள்

* அஜய்பால் சிங் பங்கா
* பிரேம் வத்சா
* சத்ய நாடெல்லா
* சந்தானு நாராயணன்
* டி மே குரியன்
* சையத் அக்பரூதின்
* அரீஷ் போகுல்
* நல்லாரி கிரண் குமார் ரெட்டி
* நந்தமூரி பாலகிருஷ்ணா

## மேற்கோள்கள்

## வெளி இணைப்புகள்

* Official website
* The Hyderabad Public School, Ramanthapur
* The Hyderabad Public School, Kadapa

பகுப்பு:ஐதராபாத்து
பகுப்பு:தெலங்காணாவில் கல்வி
சௌமியா சர்கார்

**சௌமியா சர்கார் (Soumya Sarkar** (வங்காளம்: সৌম্য সরকার) (பிறப்பு:பெப்ரவரி 25, 1993) வங்காளாதேச துடுப்பாட்ட அணியின் துடுப்பாட்டக்காரர் ஆவார். இடது கை மட்டையாளரான இவர் வலது கை வேகப் பந்துவீச்சாளரும் ஆவார்.

## துடுப்பாட்ட வாழ்க்கை
சர்கார் பெப்ரவரி 25, 1993 இல் சட்கிராவில் பிறந்தார். துவக்கவீரராக இவர் களம் இறங்குகிறார். 2010 மற்றும் 2012 ஆம் ஆண்டுகளில் நடைபெற்ற 19 வயதிற்கு உட்பட்டோருக்கான உலகக் கிண்னத் துடுப்பாட்டப் போட்டியில் இவர் விளையாடியுள்ளார். 2010-11 ஆம் ஆண்டுகளில் குல்னா மாகாணம் சார்பாக முதல் தரத் துடுப்பாட்டப் போட்டிகளில் இவர் அறிமுகமனார். நவமபர், 2013 இல் நியூசிலாந்துத் துடுப்பாட்ட அணிக்கு எதிரான பன்னாட்டு இருபது20 போட்டித் தொடரில் இவருக்கு இடம் கிடைத்தது. ஆனால் விளையாடும் அணியில் இடம் கிடைக்கவில்லை. 2014 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது. அந்தத் தொடரில் இறுதி ஒருநாள் பன்னாட்டுத் துடுப்பாட்டப் போட்டியில் இவருக்கு வாய்ப்பு வழங்கப்பட்டது.

2015 ஆம் ஆண்டு ஆத்திரேலியா மற்றும் நியூசிலாந்தில் நடைபெற்ற 2015 துடுப்பாட்ட உலகக்கிண்ணத்தில் விளையாடும் வாய்ப்பினைப் பெற்றார். வங்காளதேச பிரீமியர் லீக் தொடரில் ராங்பூர் ரைடர்ஸ் அணிக்காகவும், நேஷனல் கிரிக்கெட் லீக்கில் குல்னா மாகாணம் சார்பாகவும் தாக்கா பிரீமியர் லீக் தொடரில் பிரைம் பேங்க் கிளப் சார்பாகவும் உள்ளூர்ப் போட்டிகளில் விளையாடி வருகிறார். டிசம்பர்1, 2014 இல் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். சேர்-இ-பங்களா துடுப்பாட்ட அரங்கத்தில் பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் தனது முதல் நூறு ஓட்டங்களைப் பதிவு செய்தார். 2015 ஆம் ஆண்டில் நடைபெற்ற உலகக் கிண்னத் துடுப்பாட்டப் போட்டியில் வங்காளதேச அணியின் சார்பாக விளையாடினார்.  உலகக் கிண்ணத் தொடரில் அதிக கேட்ச்சுகள் பிடித்த வீரர் எனும் சாதனையைப் படைத்தார். இதர்கு முன்னதாக முகமது கைஃப் மற்றும் உமர் அக்மல் ஆகியோர் இந்தச் சாதனையைப் படைத்துள்ளனர். ஏப்ரல் ,2015 இல் பாக்கித்தான் துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார். ஏப்ரல் 25, 2015 இல் பாக்கித்தான் துடுப்பாட்ட அணிக்கு எதிரான போட்டியில் 145 ஓட்டங்கள் எடுத்தார் இதே அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.

சௌமியா சர்கார் , இலங்கைத் துடுப்பாட்ட அணிக்கு எதிரான வங்காளதேசத் துடுப்பாட்ட அணியின் 100 ஆவது தேர்வுத் துடுப்பாட்டத்தில் விளையாடினார். இந்தப் போட்டியின் முதல் ஆட்டப் பகுதியில் 61 ஓட்டங்களும் 5 கேட்சுகளையும் பிடித்தார். இதன் மூலம் ஒரு தேர்வுத் துடுப்பாட்டப் போட்டியில் அதிக கேட்சுகள் பிடித்த வங்காளதேச வீரர் எனும் சாதனை படைத்தார். மேலும் ஒரு ஆட்டப் பகுதியில்  நான்கு கேட்சுகள் பிடித்து  அதிக கேட்சுகள் பிடித்த வங்காளதேச வீரர் எனும் சாதனை படைத்தார். 2018-2019 ஆண்டுகளில் நடைபெற உள்ள வங்காளதேச பிரீமியர் லீக் தொடரில் ராஜ்ஹாசி கிங்ஸ் அணி சார்பாக விளையாட உள்ளார்.

## மேற்கோள்கள்



## வெளியிணைப்புகள்

* சௌமியா சர்கார் at கிரிக் இன்ஃபோ
* http://www.espncricinfo.com/bangladesh/content/player/436677.htmlசௌமியா சர்கார் கிரிக்கெட் அர்சிவ்
* http://www.espncricinfo.com/bangladesh/content/player/436677.htmlசௌமியா சர்கார் கிரிக்பஸ்

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:வங்காளதேசத் துடுப்பாட்டக்காரர்கள்
தண்டந்தோட்டம் நடனபுரீசுவரர் கோயில்

**தண்டந்தோட்டம் நடனபுரீசுவரர் கோயில்** என்ற சிவன் கோயில் தஞ்சாவூர் மாவட்டத்தில் உள்ள  தேவார வைப்புத்தலமாகும்.

## அமைவிடம்
கும்பகோணம் வட்டம் கும்பகோணம் - காரைக்கால் சாலையில் திருநாகேஸ்வரம் அருகே 4 கி.மீ. தொலைவில் தண்டந்தோட்டம் உள்ளது.

## இறைவன்,இறைவி
இங்குள்ள இறைவன் நடனபுரீசுவரர் ஆவார். இறைவி சிவகாமசுந்தரி ஆவார்.

## பிற சன்னதிகள்
முன் மண்டபத்தில் நேரில் இறைவி சன்னதி உள்ளது. திருச்சுற்றில் சித்தி விநாயகர், சுப்பிரமணியர், நவக்கிரக சன்னதிகள் உள்ளன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
கோயிற்குளம் எழுமேசுவரமுடையார் கோயில்

**கோயிற்குளம் எழுமேசுவரமுடையார் கோயில்** தமிழ்நாட்டில் தஞ்சாவூர் மாவட்டத்தில் உள்ள  தேவார வைப்புத்தலமாகும்.  

## அமைவிடம்
வேதாரண்யம் வட்டம் திருத்துறைப்பூண்டி வேதாரண்யம் சாலையில் ஆயக்காரன்புலத்தை அடுத்து பஞ்சநதிக்குளம் 4ஆவது சேத்தி என விசாரித்து கோயிலை அடையலாம். 

## இறைவன்,இறைவி
இங்குள்ள இறைவன் எழுமேசுவரமுடையார் ஆவார். இறைவி பாலினும் நன்மொழியாள் ஆவார். 

## பிற சன்னதிகள்
திருச்சுற்றில் ஆதி விநாயகர், சுப்பிரமணியர், பைரவர், சூரியன், சனீஸ்வரர் சன்னதிகள் உள்ளன. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
மூன் அங்காடி

**மூன் அங்காடி**  *(Moon Market)* என்பது பாக்கித்தானிலுள்ள ஒரு பெரிய பிரபலமான அங்காடியாகும். இவ்வங்காடி லாகூரின் துணை நகரமான அல்லாமா இக்பால் நகரத்தில் அமைந்துள்ளது. இவ்வங்காடியில் நூற்றுக்கும் மேற்பட்ட கடைகள்,  உணவு அங்காடிகள் , தங்கும் விடுதிகள், பொழுது போக்கு இடங்கள் மற்றும் கடைகள், மளிகை கடைகள் முதலியவை அமைந்துள்ளன. 
 
இவங்காடியில் ஏற்கனவே கட்டப்பட்ட 67 கடைகளை, 2016 ஆம் ஆண்டு மார்ச் மாதம் லாகூர் வளர்ச்சி அமைப்பு ஏலம் விட முடிவு செய்தது. லாகூர் நகரத்தின் வர்த்தகம் மற்றும் வியாபாரத்தை ஊக்குவிக்கும் விதமாக அதிக தொகை செலுத்தி ஏலம் எடுப்பவருக்கு அக்கடைகளை வழங்கவும் முடிவு செய்தது. இங்கு வரும் வாடிக்கையாளர்களின் வாகனங்களை பாதுகாப்புடன் நிறுத்துவதற்கு வசதியாக இந்த பத்து அடுக்கு மாடியில் இரண்டு மாடிகள் ஒதுக்கப்பட்டன. இவ்வாகனம் நிறுத்தும் இடத்தில் 400 வாகனங்களும்,  500 இரு சக்கர வாகனங்களும் ஒரே  நேரத்தில் நிறுத்த இயலும், எதிர்காலத்தில் அங்காடியின் மேற்கூரையில் ஒரு கூரை உணவு விடுதி அமைக்கவும் திட்டமிடப்பட்டுள்ளது. இங்கிருந்து அங்காடியைச் பறவைப் பார்வையுடன் சுற்றிப்பார்த்து இரசிக்க இயலும். 

## மேற்கோள்கள்

பகுப்பு:பாக்கித்தானிலுள்ள கட்டிடங்கள்
பகுப்பு:பஞ்சாப் (பாகிஸ்தான்)
தஞ்சைத் தளிக்குளம் தளிக்குளநாதர் கோயில்

**தஞ்சைத் தளிக்குளம் தளிக்குளநாதர் கோயில்** தஞ்சாவூர் மாவட்டத்தில் உள்ள  தேவார வைப்புத்தலமாகும்.  

## அமைவிடம்
தஞ்சாவூர் நகரில் சிவகங்கைப் பூங்காவின் உள்ள குளத்தின் நடுவில் இக்கோயில் உள்ளது.

## தளிக்குளம்

பு.மா.ஜெயசெந்தில்நாதன் தன் நூலில்  "தஞ்சையில் உள்ளதாலும், கோயிலையுடைய குளம் ஆதலாலும் இது தஞ்சைத் தளிக்குளம் எனப்படுகிறது. இது ஒரு வைப்புத்தலமாகச் சொல்லப்படுகிறது"  என்று குறிப்பிட்டுள்ளார்.  குடவாயில் பாலசுப்ரமணியன் தன் நூலில் "சிவகங்கைக்குளம்தான் தளிக்குளம் எனக் கூறுவதற்குப் போதுமான தெளிவான சான்றுகள் இல்லை. இது எப்போது தோண்டப்பெற்ற குளம் என்பதற்கு எந்தச் சான்றும் கிடையாது. நாயக்கர் மற்றும் மராட்டியர் கால ஆவணங்களில் இக்குளம் பற்றிப் பேசப்படுகிறதேயன்றி, அதற்கு முந்தைய காலத்தியக் குறிப்புகள் கிடைக்கவில்லை. குளத்தின் நடுமேடையில் உள்ள சிவலிங்கம் பின்னாளில் வைக்கப்பெற்றதாகும். அத்திருமேனியைத் தளிக்குளத்து மகாதேவர் என்று கூறுவது ஏற்புடையாகாது"  என்று  குறிப்பிட்டுள்ளார்.

## சிறப்பு
குளக்கரையிலிருந்து லிங்கத்திருமேனியைப் பார்க்கலாம். லிங்கத் திருமேனிக்கு எதிரில் நந்தி, பலி பீடம் ஆகியவை உள்ளன. படகுத்துறையிலிருந்து இழுவை ரயிலில் சென்றால் குளத்தின் நடுவில் உள்ள கோயிலை அடையலாம். 

## குடமுழுக்கு
சிவகங்கை பூங்கா குளத்தின் நடுவில் உள்ள சிவலிங்கசுவாமி கோயிலில் 10 நவம்பர் 2019 அன்று குடமுழுக்கு நடைபெற்றது. 

## குறிப்புகள்

## மேற்கோள்கள்

## படத்தொகுப்பு

File:Sivagangatanktemple1.jpg|சிவகங்கைப்பூங்கா நுழைவாயில்
File:Sivagangatanktemple2.jpg|பூங்காவிற்குள் படகுத்துறையில் நுழைவாயில்
File:Sivagangatanktemple3.jpg|படகுத்துறை வாயிலிலிருந்து படிகள்
File:Sivagangatanktemple4.jpg|குளத்தைச் சுற்றி அமைந்துள்ள பாதை
File:Sivagangatanktemple6.jpg|மூலவர் அமைந்துள்ள சன்னதி
File:Sivagangatanktemple7.jpg|இணைக்கும் பாலம்
File:Sivagangatanktemple10.jpg|கோயிலின் முழுத்தோற்றம்


பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
லூமியேர்-பார்பியர் முறை

**லூமியேர்-பார்பியர் முறை** *(Lumière–Barbier method)*  என்பது நீரிய கரைசல்களில்  அரோமாட்டிக் அமீன்களை அசிட்டைலேற்றம் செய்யக்கூடிய ஒரு வினையாகும்.  அனிலினின் அசிட்டைலேற்ற வினையை இதற்கு உதாரணமாகக் கூறலாம் .   
ஒரு சமான ஐதரோகுளோரிக் அமிலம் கலந்த நீரைப் பயன்படுத்தி அனிலின் முதலில் கரைத்துக் கொள்ளப்படுகிறது.

பின்னர் 1.2 சமான அளவு அசிட்டிக் நீரிலி இக்கரைசலுடன் சேர்க்கப்படுகிறது.  தொடர்ந்து கரைசலுடன் அதே 1.2 சமான அளவு சோடியம் அசிட்டேட்டு கரைசலும் சேர்க்கப்படுகிறது.  அனிலின் அசிட்டிக் நீரிலையைத் தாக்குகிறது. அமோனியம் அயனி புரோட்டான் நீக்கம் அடைகிறது. 
 

பின்னர் அசிட்டேட்டு ஓர்  விடுபடும் குழுவாகச் செயல்படுகிறது.

அசிட்டனிலைடு விளைபொருள் நீரில் கரையாது. எனவே இதை வடிகட்டி படிகங்களாகப் பெறலாம்.

## மேற்கோள்கள்

பகுப்பு:கரிம வேதி வினைகள்
பகுப்பு:பெயர் வினைகள்
பகுப்பு:அமைடு தொகுப்பு வினைகள்
மகரிசி வித்யா மந்திர் மேல்நிலைப் பள்ளி

**மகரிசி வித்யா மந்திர் மேல்நிலைப்பள்ளி** என்பது தமிழ்நாட்டின், கிருட்டிணகிரி மாவட்டம் ஒசூரில் உள்ள ஒரு தனியார் பள்ளியாகும். இப்பள்ளி ஒசூரில் சிப்காட் தொழிற் பேட்டையில் அமைந்துள்ளது.  1983ஆம் ஆண்டு 85 மாணவர்களுடன் துவக்கப்பட்ட இப்பள்ளியானது, நடுவண் பாடத்திட்டத்தில் செயல்படுகிறது. 2018 ஆண்டு வாங்கில் இங்கு 6000க்கும் மேற்பட்ட மாணவர்கள் பயில்கின்றனர், மேலும் 250க்கும் மேற்பட்ட ஆசிரியர்கள் பணிபுரிகின்றனர். இப்பள்ளி ஐஎஸ்ஓ தரச்சான்றை பெற்றுள்ளது.  இந்தப்பள்ளியில் மாணவர்களின் திறனை வளர்க்கும் விதமாக  சாரணர் இயக்கம், இளம் செஞ்சிலுவைச் சங்கம் போன்றவை செயல்பட்டு வருகின்றன.
## வெளி இணைப்புகள்
[பள்ளியின் இணையதளம் http://www.maharishividyamandirch.com/]

பகுப்பு:கிருஷ்ணகிரி மாவட்டத்திலுள்ள தனியார் பள்ளிகள்
விவேகம் மெட்ரிக் மேல்நிலைப் பள்ளி

**விவேகம் மெட்ரிக் மேல்நிலைப் பள்ளி** (Vivegam matric higher secondary school) என்பது தமிழ்நாட்டின் கோயம்புத்தூர், வீரபாண்டியில்   செயற்பட்டுவரும் மெட்ரிக் மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. 2000ஆம் ஆண்டில் 131 மாணவர்களுடன் தொடங்கப்பட்ட இந்த பள்ளியில், 2018 ஆண்டுவாக்கில் 2056க்கும் அதிகமான மாணவர்கள் பயிலுகின்றனர்.  இந்தப்பள்ளியில் மாணவர்களின் திறனை வளர்க்கும் விதமாக நாட்டு நலப்பணித் திட்டம், சாரணர் இயக்கம் போன்றவை செயல்பட்டு வருகின்றன.
## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்
## மேற்கோள்கள்

பகுப்பு:கோயம்புத்தூர் மாவட்டத்திலுள்ள தனியார் பள்ளிகள்
1,1,3,3- டெட்ராமெத்தாக்சிபுரோப்பேன்

**1,1,3,3- டெட்ராமெத்தாக்சிபுரோப்பேன்** (*1,1,3,3-Tetramethoxypropane*) என்பது CH2(CH(OCH3)2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமாகக் காணப்படும் இச்சேர்மம் மேலோன்டையால்டிகைடின் பாதுகாக்கப்பட்ட வடிவமாகக் கருதப்படுகிறது. பயனுள்ள வினைத்திறன் மிக்க இவ்வினையாக்கியை சேமித்து வைப்பது மிகவும் கடினமாகும்.

## மேற்கோள்கள்

பகுப்பு:அசிட்டால்கள்
பகுப்பு:வேதி வினைக்குழுக்கள்
பகுப்பு:பாதுகாப்புக் குழுக்கள்
சுடோர்க்கு ஈனமீன் ஆல்க்கைலேற்றம்

**சுடோர்க்கு ஈனமீன் ஆல்க்கைலேற்றம்** (*Stork enamine alkylation*) என்பது மைக்கேல் வினையை ஒத்த ஒரு வினையில் ஓர் ஆல்பா, பீட்டா-நிறைவுறா கார்பனைல் ஏற்பியுடன் ஈனமீனை சேர்க்கின்ற ஒரு வினையைக் குறிக்கும். உருவாகும் வினைவிளை பொருள் பின்னர் ஒரு நீரிய அமிலத்தால் நீராற்பகுக்கப்பட்டு 1,5-டைகார்பனைல் சேர்மத்தை உருவாக்குகிறது.

இச்செயல்முறையில்,
# கீட்டோனிலிருந்து ஓர் ஈனமீன் உருவாதல்
# ஓர் ஆல்பா, பீட்டா-நிறைவுறா ஆல்டிகைடு அல்லது கீட்டோனுடன் ஈனமீன் சேர்தல்
# ஈனமீன் நீராற்பகுப்பு அடைந்து கீட்டோனாக மீளுதல் போன்றவை படிநிலைகளாகும்.

அசைல் ஆலைடு ஒரு மின்னனுகவரியாக இருப்பின் ஒரு 1,3-டைகீட்டோன் உருவாகிறது. இவ்வினையை சுடோர்க்கு அசைலேற்றம் என்பர் . கில்பர்ட்டு சுடோர்க் கண்டறிந்த காரணத்தால் இவ்வினைக்கு சுடோர்க்கு வினை என்று பெயரிடப்பட்டது.

## மாறுபாடுகள்

கீட்டோன் அல்லது ஆல்டிகைடை குறைந்த வினைத்திற மின்னணுகவரிகளாக ஆல்கைல் ஆலைடுகளுடன் சேர்த்து ஆல்க்கைலேற்றம் செய்வது இவ்வினையின் சிறப்பின வினை வகையாக கருதப்படுகிறது : .
  
இவ்வினை வகையில் ஒரு கார்பனைல் சேர்மம் முதல்நிலை அமீனுடன் ஆல்க்கைலிமினோ-டி-ஆக்சோ-இரட்டைப்பதிலீட்டு வினையால் ஓர் இமீனாக மாற்றப்படுகிறது.பின்னர் இந்த இமீன் ஒரு கிரிக்கனார்டு வினைப்பொருளுடன் வினைபுரிந்து தொடர்புடைய மக்னீசியம் உப்பாக மாறி பின்னர் ஆலைடை இடப்பெயர்ச்சி செய்யக்கூடிய ஓர் இடைநிலையைக் கொடுக்கிறது. நீராற்பகுத்தல் வினை மீண்டும் ஆல்க்கைலேற்ற கீட்டோனைக் கொடுக்கிறது.

## மேற்கோள்கள்

பகுப்பு:பெயர் வினைகள்
பகுப்பு:கரிம-கரிமப் பிணைப்பு உருவாகும் வினைகள்
பெண்கள் ஆசியக் கிண்ணம், 2004

**பெண்கள் ஆசியக் கிண்ணம் 2004** என்பது ஆசியத் துடுப்பாட்ட அவை பெண்கள் துடுப்பாட்ட அணிக்காக முதல் முறையாக  நடத்திய  ஒருநாள் பன்னாட்டுத் துடுப்பாட்டத் தொடர் ஆகும். இந்தத் தொடரில் இந்தியப் பெண்கள் துடுப்பாட்ட அணி மற்றும் இலங்கைப் பெண்கள் துடுப்பாட்ட அணி ஆகிய இரு அணிகள் இந்தத் தொடரில் விளையாடியது. இந்தத் தொடரானது ஏப்ரல் 17 முதல் ஏபரல் 29 வரை  , 2014 ஆம் ஆண்டில் இலங்கையில் நடைபெற்றது. அனைத்துப் போட்டிகளும் சிங்கள துடுப்பாட்ட மைதானம் மற்றும் கண்டி துடுப்பாட்ட சங்க அரங்கம் ஆகிய மைதானங்களில் நடைபெற்றது. இந்தத் தொடரை இந்தியப் பென்கள் துடுப்பாட்ட அணி 5-0 என கைப்பற்றியது.

## போட்டிகள்

## சான்றுகள்

பகுப்பு:துடுப்பாட்டப் போட்டித் தொடர்கள்
சாமரி அத்தப்பத்து

**அதப்பட்டு முதியன்செலகே சமாரி ஜெயங்கனி (Atapattu Mudiyanselage Chamari Jayangani** (பிறப்பு: 9 பெப்ரவரி, 1990) எனபவர் இலங்கைப் பெண்கள் துடுப்பாட்ட அணியின் வீரர் ஆவார்.இவர் தற்போதைய இலங்கைப் பெண்கள் அணியின் தலைவி ஆவார். இலங்கை அணியின் பத்தாவது தலைவியாக இவர் பொறுப்பேற்றுக் கொண்டார். இவரின் தலைமையில் இலங்கை அனி ஒரு ஒருநாள் பன்னாட்டுத் துடுப்பாட்டப் போட்டியில் வெற்றியும்  13 போட்டிகளில் தோல்வியும் பெற்றது. நவமபர், 2017 ஆம் ஆண்டில் நடைபெற்ற இலங்கைத் துடுப்பாட்ட அவையின் விருது வழங்கும் நிகழ்வில் இவர் 2017 ஆம் ஆண்டிற்கான சிறந்த பெண் துடுப்பாட்ட வீராங்கனையாக அறிவிக்கப்பபட்டார்.

## சர்வதேச போட்டிகள்
துவக்க வீராங்கனையாக விளையாடும் இவர் அதிரடியாக ஓட்டங்களை எடுப்பவராக கருதப்படுகிறார். 2013 ஆம் ஆண்டில் நடைபெற்ற பெண்கள் உலகக் கிண்னத் துடுப்பாட்டத்தில் இங்கிலாந்துப் பெண்கள் துடுப்பாட்ட அணிக்கு எதிரான போட்டியில் இவர் குறைந்த பந்துகளில் ஐம்மது ஓட்டங்களை அடித்து அணியின் வெற்றிக்கு உதவினார். மேலும் இவரின் தலைமையின் கீழ் பாக்கித்தான் துடுப்பாட்ட அணிக்கு எதிரான பன்னாட்டு இருபது20 போட்டியில் வெற்றி பெற்றது.

ஒருநாள் பன்னாட்டுத் துடுப்பாட்டப் போட்டிகளில் நான்கு முறை நூறு ஓட்டங்களைப் பதிவு செய்துள்ளார். இதன் மூலம் அதிகமுறை நூறு ஓட்டங்கள் அடித்த இலங்கைத் துடுப்பாட்ட வீராங்கனை எனும் சாதனை படைத்துள்ளார். இலங்கைப் பெண்கள் துடுப்பாட்ட வரலாற்றில் அதிக முறை நூறுகள் மற்றும் ஐம்பது ஓட்டங்கள் அடித்தவர் எனும் சாதனை படைத்துள்ளார்..  மேலும் ஒருநாள் பன்னாட்டுத் துடுப்பாட்டப் போட்டியில் இறுதிவரை ஆட்டமிழக்காமல் 178* ஓட்டங்கள் அடித்துள்ளார். இதன்மூலம் அதிக ஓட்டங்கள் அடித்த துடுப்பாட்ட வீராங்கனை எனும் சாதனை படைத்துள்ளார்.மேலும் அதிக மட்டையாட்ட சராசரியைக் கொண்ட இலங்கை வீராங்கனை எனும் சாதனையையும் படைத்துள்ளார். ஒரு ஒருநாள் பன்னாட்டுத் துடுப்பாட்டப் போட்டியில் 100 க்கும் அதிகமான  *ஸ்டிரைக் ரேட்* கொண்டு நூறு ஓட்டங்கள் அடித்த முதல் இலங்கை வீராங்கனை எனும் சாதனை படைத்தார்.99 ஓட்டங்களில் ஆட்டமிழந்த மூன்றாவது சர்வதேச வீராங்கனை ஆவார்.

மூன்றாவது வீராங்கனையாக இறங்கி இறுதிவரை ஆட்டமிழக்கமல் 178* ஓட்டங்களை எடுத்தார். மேலும் பெண்கள் துடுப்பாட்ட உலகக் கிண்னத் துடுப்பாட்டப் போட்டியில் நூறுகள் அடித்த முதல் இலங்கை வீராங்கனை எனும் சாதனை படைத்தார் பன்னாட்டு இருபது20 போட்டிகளில் 1,000 ஓட்டங்களைக் கடந்த முதல் இலங்கை பெண் துடுப்பாட்டக்காரர் எனும் சாதனை படைத்தார். மேலும் ஒருநாள் பன்னட்டுத் துடுப்பாட்டப் போட்டிகள் மற்றும் பன்னாட்டு இருபது20 போட்டிகள் ஆகிய இரு வடிவங்களிலும் அதிக ஓட்டங்கள் எடுத்த இலங்கை வீராங்கனை இவர் ஆவார். 2017 ஆம் ஆண்டில் நடைபெற்ற பெண்கள் உலகக் கிண்னத் துடுப்பாட்டப் போட்டியில் ஆத்திரேலியப் பெண்கள் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 178* ஓட்டங்களை எடுத்தார். இதன்மூலம் பெண்கள் துடுப்பாட்டப் போட்டியில் மூன்றாவது அதிகபட்ச ஓட்டங்கள் எடுத்தவர் எனும் சாதனை மற்றும் உலகக் கிண்னப் போட்டியில் இரன்டாவது அதிகபட்ச ஓட்டங்கள் எடுத்தவர் எனும் சாதனை படைத்தார். அதிக பவுண்டரிகள் மூலம் 124 ஓட்டங்களை எடுத்தார்.

## சான்றுகள்

பகுப்பு:பெண் துடுப்பாட்டக்காரர்கள்
பகுப்பு:1990 பிறப்புகள்
ஐதரோவினைலேற்றம்

**ஐதரோவினைலேற்றம்** (*Hydrovinylation*) என்பது எத்திலீனின் C-H பிணைப்பில் ஓர் ஆல்க்கீனை முறையாக உட்புகுத்த மேற்கொள்ளப்படும் ஒரு வேதி வினையாகும். ஐதரோ ஆல்க்கீனைலேற்றம் என்பது எந்தவொரு விளிம்புநிலை ஆல்க்கீனின் C-H பிணைப்புடன் ஓர் ஆல்க்கீனை முறையாக உட்புகுத்த மேற்கொள்ளப்படும் வேதி வினை என்று மிகப்பொதுவாகக் கூறலாம். அணைவுச் சேர்மங்கள் இவ்வினையில் வினையூக்கிகளாகச் செயல்படுகின்றன. இசுடைரீன் மற்றும் எத்திலீன் சேர்மங்களை 3-பீனைல்பியூட்டீனாக மாற்றும் வேதிவினை ஐதரோவினைலேற்ற வினைக்கு ஓர் எடுத்துக்காட்டாகும் : 

:PhCH=CH2  +  CH2=CH2  →   CH3-CH(Ph)-CH=CH2.

## எத்திலீன் இருபடியாக்கம்

டைமெர்சால் மற்றும் ஆல்பாபியூட்டால் செயல்முறையில் எத்திலீனை இருபடியாக்க வினைக்கு உட்படுத்தி 1- பியூட்டீன் தயாரிக்கும் முறையும் ஐதரோவினைலேற்ற வினைக்கு மற்றொரு உதாரணமாகும். கல்லெண்ணெய் மற்றும் 1-பியூட்டீன் போன்ற இணையொருபடிகளை உற்பத்தி செய்யவே ஆல்க்கீன்கள் இருபடியாக்கம் செய்யப்படுகின்றன. 2006 ஆம் ஆண்டு அறிக்கையின்படி உலகெங்கிலும் பல்வேறு சுத்திகரிப்பு நிலையங்களில் ஆண்டுக்கு 40,000 டன்கள் 1-பியூட்டீன் இச்செயல்முறையில் உற்பத்தி செய்யப்படுவதாக அறியப்படுகிறது . 2-பியூட்டீனாக மாற்றியமாக்க 1-பியூட்டீன் உகந்ததாகும். ஒலிபீன் மாற்றுத் தொழில்நுட்ப முறையில் புரோப்பைலீன் தயாரிக்க 2-பியூட்டீன் பயன்படுகிறது. 

## ஐதரோ அரைலேற்றம்
 
ஐதரோ அரைலேற்ற வினையும் ஐதரோவினைலேற்ற வினைக்குரிய சிறப்பு உதாரணமாகும். ஆல்க்கைன் மற்றும் ஆல்க்கீன் அடிமூலக்கூறுகளுக்காக ஐதரோ அரைலேற்ற வினை நிருபிக்கப்படுகிறது. இதற்கு முராய் வினை தொடக்க கால உதாரணமாகும். இவ்வினையில் அசிட்டோபீனோனின் C-H பிணைப்பில் ஆல்க்கீன்கள் உட்புகுத்தப்படுகின்றன. ஓர் அரைல் இடைநிலையை நிலைப்படுத்தும் இடத்தெரிவை கீட்டோ குழு இயக்குகிறது 

.
 
பலேடியம் கார்பாக்சிலேட்டுகள் வினையூக்கியாகச் செயல்படும்போது மின்னணுகவர் அரோமாட்டிக் பதிலீட்டு வினையின் மூலம் Pd(II)  அரைல் இடைநிலையைப் பெறுவது ஒரு முக்கியமான படிநிலையாகும் .

## மேற்கோள்கள்

பகுப்பு:ஆல்க்கீன்கள்
பகுப்பு:கரிம-கரிமப் பிணைப்பு உருவாகும் வினைகள்
சீன எழுத்தாளர் லூ சுன் சிறுகதைகள்

***சீன எழுத்தாளர் லூ சுன் சிறுகதைகள்*** என்பது நவீன சீன இலக்கியத்தின் பிதா என்று போற்றப்படும் லூ சுன் 1924 முதல் 1926 வரை எழுதிய சிறுகதைகளின் தொகுப்பு ஆகும். இத்தொகுப்பை இலங்கை எழுத்தாளர் கே. கணேஷ் தமிழாக்கம் செய்துள்ளார்.

## உள்ளடக்கம்
இந்த நூல் லூ சுன் பிப்ரவரி 1924 ஆம் ஆண்டு முதல் அக்டோபர் 1926 ஆம் ஆண்டு வரை உள்ள காலகட்டங்களில் எழுதிய ஒன்பது வெவ்வேறு சிறுகதைகளின் தொகுப்பு ஆகும். சீன மொழியில் எழுதப்பட்ட இப்படைப்புகளை மூலக்கதையின் உணர்வுகள் அப்படியே வாசிப்பவர்களை சென்றடையும் வண்ணம் இலங்கையின் சிறந்த தமிழ்க் கவிஞரும் இலக்கிய ஆசிரியருமான கே. கணேஷ் அவர்கள் தமிழாக்கம் செய்துள்ளார்.

[லூ சுன்] சிறுகதைகள் முழுவதும் சீன மக்களின் வாழ்வியலும், நம்பிக்கைகளும், அவர்களின் கொண்டாட்டங்களும், சொல்ல இயலா துயரங்களும், பெண்களின் நிலை, சமகால மற்றும் கடந்த கால சமூக சீர்திருத்த சிந்தனைகள் நிறைந்து கிடக்கின்றன.  அத்துடன் சீனத்து மக்களின் பலத்தையும் பலவீனங்களையும் தனக்கே உரிய கலை நயத்துடன் இக்கதைகளில் சொல்லி இருக்கிறார் லூ சுன். சிறுகதைகள் முழுவதும் அம்மண்ணில் நிலவும் சமூகச் சூழல், மக்கள் வாழ்க்கை அவர்களின் எண்ண ஓட்டங்களையும் மிக நுட்பமாக விளக்கிச் செல்கிறார்.  மேல் தட்டு மக்களின் வாழ்க்கையையும் மட்டுமின்றி கீழ்த்தட்டு மக்களின் வாழ்வையும் அவற்றில் நிறைந்துள்ள வலிகளையும் சந்தோசங்களையும் பதிவு செய்கிறார்.  மக்களின் வாழ்வையும் தாண்டி அங்கு நிலம் பருவ நிலை, வாழும் மற்ற உயிரினங்கள், இயற்கை என அத்தனையும் தனது எழுத்தில் கண் முன்னே கொண்டு வந்து நிறுத்துகிறார்.   ஒவ்வொரு கதையிலும் தனது கருத்துகளை மட்டும் பதிந்து விட்டு செல்லாமல் வாசிப்பவர்களுக்கும் சிந்திக்கும் வாய்ப்பளித்தபடியே அத்தனை கதைகளையும் துவங்குகிறார், முடிக்கவும் செய்கிறார்.

## பொருளடக்கம்
இத்தொகுப்பில் பின்வரும் ஒன்பது சிறுகதைகளும் தொகுக்கப்பட்டுள்ளன:

## இவற்றையும் பார்க்க
*லூ சுன்

## வெளி இணைப்புகள்
# சீன எழுத்தாளர் லூ சுன் சிறுகதைகள்
# மொழிபெயர்ப்பாளர் திரு. கே.கணேஷன் படைப்புகள்

பகுப்பு:சீன நூல்கள்
பகுப்பு:சிறுகதைகள்
பகுப்பு:தமிழ் மொழிபெயர்ப்பு நூல்கள்
அன்னையும் பிதாவும் முன்னறி தெய்வம்

***அன்னையும் பிதாவும் முன்னறி தெய்வம்*** 1959 ஆம் ஆண்டு வெளியான ஒரு இந்திய, மொழிமாற்றுத் தமிழ்த் திரைப்படமாகும். பாண்டுரங்க மகாத்யம் என்ற தெலுங்குப் படத்தின் மொழிமாற்றான இத்திரைப்படத்தில் என். டி. ராமராவ், அஞ்சலிதேவி, வி. நாகையா ஆகியோர் முக்கிய கதாபாத்திரங்களில் நடித்திருந்தனர். டி. வி. ராஜு இசையமைத்திருந்தார்.

## மேற்கோள்கள்

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:என். டி. ராமராவ் நடித்த தமிழ்த் திரைப்படங்கள்
பகுப்பு:அஞ்சலிதேவி நடித்த திரைப்படங்கள்
நயீம் இஸ்லாம்

**முகமது நயீம் இஸ்லாம் (Mohammad Naeem Islam**) வங்காளதேசத் துடுப்பாட்ட அணியின் வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம்,பன்னாட்டு இருபது20 போட்டிகளில் விளையாடி வருகிறார்.வலதுகை மட்டையாளரான இவர் வலது கை புறத்திருப்பப் பந்து வீச்சாளர் ஆவார். இவர் டிசம்பர் 31, 1986 இல் கைபந்தாவில் பிறந்தார். மேலும் இவர் வங்காளதேச அ அணி, 19 வயதிற்கு உட்பட்ட வங்காளதேச  அணி, சிட்டகொங் கிங்ஸ், வங்காளதேச கிழக்கு மாகாண அணி ராஜ்ஷாசி மாகாண அணி மற்றும் ராங்பூர் மாகாண அணிகளுக்காக உள்ளூர்ப் போட்டிகளில் விளையாடி வருகிறார்.

## உள்ளூர்ப் போட்டிகள்
பெப்ரவரி 12, 2005 இல் ராஜ்ஷாசி அணிக்காக பட்டியல் அ துடுப்பாட்டப் போட்டிகளில் அறிமுகமானார். சிட்டகொங் மாகாண அணிக்கு எதிரான துடுப்பாட்டப் போட்டியில் 8 பந்துகளில் 4 ஓட்டங்கள் எடுத்து ஆட்டமிழந்தார். அக்டோபர் 9, 2008 இல் நியூசிலாந்துத் துடுப்பாட்ட அணிக்கு எதிரான சர்வதேச போட்டியில் அறிமுகமானார். முதல் தரத் துடுப்பாட்டப் போட்டிகளில் டிசம்பர் 2011 வரை இவர் ஏழு நூறுகள் மற்றும் 17 ஐம்பது ஓட்டங்களை அடித்துள்ளார். பரிசல் மாகாணத் துடுப்பாட்ட அணிக்கு எதிரான போட்டியில் 136 ஓட்டங்கள் எடுத்ததே இவரின் அதிகபட்ச ஓட்டம் ஆகும்.

2017-18 ஆம் ஆண்டுகளில் நடைபெற்ற தாக்க பிரீமியர் கிரிக்கெட் லீக் தொடரில் *லெஜண்ட்ஸ் ஆஃப் ருக்பான்ஜி*  அணிக்காக விளையாடினார். அந்தத் தொடரில் 16 போட்டிகளில் விளையாடி 720 ஓட்டங்கள் எடுத்து அதிக ஓட்டங்கள் எடுத்த ருக்பான்ஜி வீரர்கள் வரிசையில் முதலிடம் பிடித்தார். மேலும் 2018-19 ஆம் ஆண்டுகளில் நடைபெற்ற தேசிய துடுப்பாட்ட லீக்கில் ராங்பூர் மாகாண அணிக்காக ஆறு போட்டிகளில் விளையாடி 444 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த ராங்பூர் அணி வீரர்கள் வரிசையில் முதலிடம் பிடித்தார்.

## சர்வதேச போட்டிகள்
அறிவிக்கப்பட்டாத இந்தியன் கிரிக்கெட் லீக்கில் வங்காளதேச அணி வீரர்கள் பதினான்கு பேர் கலந்து கொண்டதால் அவர்களை நீக்க வங்காளதேச துடுப்பாட்ட வாரியம் முடிவு செய்து புதிய வீரர்களை அனுமதிக்க தீர்மானித்தது. அக்டோபர் ,2008 இல் நியூசிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் அனுபவமில்லாத மூன்று வீரர்களை அணியில் சேர்ததது. அதில் நயீம் இஸ்லாமும் ஒருவர் ஆவார். வங்காளதேசத் தேர்வுக்குழுத் தலைவர் ரஃபுகுல் இஸ்லாம் , நயீம் சிறந்த திறமையான வீரர்  எனத் தெரிவித்தார். இவர் மூன்று போட்டிகளிலும் கலந்து கொண்டார். அதில் இரன்டாவது போட்டியில் பந்துகளை சந்திக்காமல் *ரன் அவுட்* ஆனார். சிட்டகொங்கில் நடைபெற்ற மூன்றாவது மற்றும் கடைசிப் போட்டியில்  இறுதிவரை ஆட்டமிழக்காமல் 46 ஓட்டங்கள் எடுத்தார். இருந்தபோதிலும் வங்காளதேச அணி 79 ஓட்டங்களில் தோல்வி அடைந்தது.

இந்தத் தொடரில் சிறப்பாக விளையாடியதால் நியூசிலாந்துத் துடுப்பாட்ட அனிக்கு எதிரான தேர்வுத் துடுப்பாட்டத் தொடரில் இவருக்கு இடம் கிடைத்தது. முதல் ஆட்டப் பகுதியில் 14 ஓட்டங்களும் இரன்டாவது ஆட்டப் பகுதியில் 19 ஓட்டங்களும் எடுத்தார். பின் பந்துவீச்சில் டேனியல் ஃபிலின் இலக்கினை முதல் இலக்காகக் கைப்பற்றினார்.

## சான்றுகள்


## வெளியிணைப்புகள்
கிரிக் இன்ஃபோ

பகுப்பு:வாழும் மக்கள்
பகுப்பு:வங்காளதேசத் துடுப்பாட்டக்காரர்கள்
பகுப்பு:1986 பிறப்புகள்
நஸ்முல் இஸ்லாம்

**முகமது நஸ்முல் இஸ்லாம் (Mohammad Nazmul Islam**) வங்காளதேசத் துடுப்பாட்ட அணியின் வீரர் ஆவார். பொதுவாக நஸ்முல் இஸ்லாம் என அறியப்படும்  இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம்,பன்னாட்டு இருபது20 போட்டிகளில் விளையாடி வருகிறார்.இடதுகை மட்டையாளரான இவர் இடது கை புறத்திருப்பப் பந்து வீச்சாளர் ஆவார். இவர் மார்ச் 21, 1991 இல் தாக்காவில்  பிறந்தார். மேலும் இவர் வங்காளதேச அ அணி, 21 வயதிற்கு உட்பட்ட வங்காளதேச  அணி,23 வயதிற்கு உட்பட்ட வங்காளதேச  அணி  பரிசல் பர்னர்ஸ், சிட்டகொங் மாகாண அணி, தாக்கா மாகாண அணி மற்றும் கலாபகன் துடுப்பாட்ட அகாதமி ஆகிய அணிகளுக்காக உள்ளூர்ப் போட்டிகளில் விளையாடி வருகிறார்.

## உள்ளூர்ப் போட்டிகள்
தேசியத் துடுப்பாட்ட லீக்கில் இவர் தாக்கா மாகாண அணிக்காக விளையாடினார். வங்காளதேச அ அணி, 21 வயதிற்கு உட்பட்ட வங்காளதேச  அணி,23 வயதிற்கு உட்பட்ட வங்காளதேச  அணிகளில் இவர் விளையாடியுள்ளார். வங்காளதேச கிரிக்கெட் லீக்கில் இவர் கிழக்கு மற்றும் மேற்கு தொகுதிகளுக்காக விளையாடியுள்ளார்.

2018-19 ஆம் ஆண்டுகளில் நடைபெற உள்ள வங்காளதேச பிரீமியர் லீக் தொடரில் இவர் ராங்பூர் ரைடர்ஸ் அணிக்காக விளையாட உள்ளார்.

## சர்வதேச போட்டிகள்
பெப்ரவரி 2018 ஆம் ஆண்டில் இலங்கைத் துடுப்பாட்ட அணிக்கு எதிரான பன்னாட்டு இருபது20 போட்டித் தொடரில் விளையாடுவதற்கான அணியில் இவருக்கு வாய்ப்பு கிடைத்தது. பெப்ரவரி 15, 2018 இல் நடைபெற்ற போட்டியில் இவர் அறிமுகமானார்.

ஆகஸ்டு மாதம்  2018 ஆம் ஆண்டில் நடைபெற்ற ஆசியக் கிண்ணம் 2018 போட்டித் தொடருக்கான 31 பேர் கொண்ட உத்தேச வங்காளதேச அணி வீரர்களின் பட்டியலில் இடம்பெற்றார். பின் அதற்கு அடுத்த மாதத்தில் 15 பேர் கொண்ட அணியில் இடம் பிடித்தார். செப்டம்பர் 23, 2018 இல் நடைபெற்ற ஆப்கானித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அபுதாபியில் நடைபெற்ற இந்த சூப்பர் நான்கு போட்டியில் எட்டு ஓவர்கள் வீசி 29 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில் வங்காளதேச அணி 3 ஓட்டங்களால் வெற்றி பெற்றது. அக்டோபர் ,2018 இல் சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் விளையாடும் வாய்ப்பினைப் பெற்றார். நவமப்ர் 3,2018 இல் தனது முதல் போட்டியில் விளையாடினார்.

### தேர்வுத் துடுப்பாட்டம்
2018 ஆம்  ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. நவம்பர் 3 இல் சில்ஹெட்டில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 23 ஓவர்கள் வீசி 49 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இதில் 6 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 6 ஓவர்கள் வீசி 27 ஓட்டங்களை விட்டுக்கொடுத்து 2 இலக்குகளைக் கைப்பற்றினார். இதில் 1 ஓவரை மெய்டனாக வீசினார். பின் மட்டையாட்டத்தில் முதல் ஆட்டப் பகுதியில் 15 பந்துகளில் 4 ஓட்டங்கள் எடுத்து சிக்கந்தர் இராசா பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் முதல் பந்திலேயே எல்.பி.டபிள்யூ முறையில் ஆட்டமிழந்தார். இந்தப் போட்டியில் சிம்பாப்வே அணி 151 ஓட்டங்களில் வெற்றி பெற்றது.

## '''சான்றுகள்'''

பகுப்பு:வங்காளதேசத் துடுப்பாட்டக்காரர்கள்
பகுப்பு:1991 பிறப்புகள்
அண்டோசோனைட்டு

**அண்டோசோனைட்டு** (*Antozonite*) என்பது ஒரு கதிரியக்க புளோரைட்டு வகை கனிமமாகும். வரலாற்றில் இக்கனிமம் இசிடிங்சிபேட்டு, இசிடிங்பிளசு, இசிடிங்சிடெய்ன், இசிடிங்சுபார், பெடிட்டு புளோரைட்டு) என்ற பெயர்களால் அறியப்படுகிறது.  1841 ஆம் ஆண்டு செருமனி நாட்டிலுள்ள பவேரியாவின் வோல்செண்டார்பில் முதன் முதலில் இக்கனிமம் கண்டறியப்பட்டு. பின்னர் 1862 ஆம் ஆண்டு பெயரிடப்பட்டது. 

தனிமநிலை புளோரின் பல்வேறு உட்சேர்க்கைப் பொருள்களுடன் சேர்ந்துள்ள ஒரு படிகமாக இக்கனிமம் விவரிக்கப்படுகிறது. இப்படிகங்கள்  நொறுக்கப்படும்போது அல்லது உடைக்கப்படும்போது தனிமநிலை புளோரின் விடுபடுகிறது. யுரேனிய உட்சேர்க்கைகளின் பீட்டா கதிரியக்க வெளியீட்டால் கால்சியம் புளோரைடு தொடர்ச்சியாக கால்சியம் மற்றும் புளோரின் அணுக்களாக உடைகிறது. புளோரின் அணுக்கள் இணைந்து டைபுளோரைடு எதிர்மின் அயனிகளாகவும் தொடர்ந்து மிகை எலக்ட்ரான்களை படிகக் குறையிலிருந்து இழந்து புளோரின் உருவாகிறது. அடுத்ததாக புளோரின் வளிமண்டல ஆக்சிசன் மற்றும் நீராவியுடன் வினைபுரிந்து ஓசோனையும் ஐதரசன் புளோரைடையும் கொடுக்கிறது. ஓசோனை அடையாளப்படுத்தும் மணம் தவறுதலாக அண்டோசோன் என்ற கருத்தியல் சேர்மமாக  கருதப்பட்டதால் இக்கனிமம் அண்டோசோனைட்டு என்ற பெயரைப் பெற்றது. 
 
## மேற்கோள்கள்

பகுப்பு:புளோரின் சேர்மங்கள்
பகுப்பு:ஆலைடு கனிமங்கள்
சைப்ரசின் புவியியல்

**சைப்பிரசு** மத்திய தரைக்கடலின் கிழக்குப் பகுதியில் அமைந்துள்ள ஒரு தீவாகும். இத்தாலியின் சிசிலி மற்றும் சார்தீனியாத் தீவுகளை அடுத்து மத்திய தரைக்கடல் பகுதியின் மூன்றாவது மிகப்பெரிய தீவாகும். நிலப்பரப்பின் அடிப்படையில் உலகின் 80 ஆவது பெரிய தீவாகும். ஆசியா அல்லது யுரேசிய முக்கிய நிலப்பகுதியில் பகுதியான ஆனடோலிய தீபகற்பத்தின்  தெற்கு அனத்தோலியா பகுதியில் துருக்கியின் ஒரு பகுதியாக அமைந்துள்ளது. எனவே மேற்காசியாவும்  அல்லது மத்திய கிழக்காசியாவும் உள்ளடங்கியிருக்கலாம். சைப்ரசு தெற்கு ஐரோப்பாவின் மிக அண்மையிலும்,வடக்கு ஆப்பிரிக்காவிலும் அமைந்துள்ளது. கிரேக்கம் மற்றும் அனட்டோலியர்களிடம் நீண்டகாலம் மாற்றி மாற்றி கையகப்பட்டிருந்தது. மேலும் லெவாந்தையர்கள், பைசாந்தியர்கள், துருக்கி, மேற்கு ஐரோப்பா ஆகியவற்றினாலும் செல்வாக்கு செலுத்தப்பட்டிருந்தது.

சைப்பிரசு தீவின் பெரும்பாலான அதன் பரப்பில் திரூடாஸ் மலைகளும் கைரெனிய மலைகளுமே ஆதிக்கம் செலுத்துகின்றன. இவ்விரண்டு மலைத்தொடர்களுக்கிடையில் மத்திய சமவெளியும் மிசோரியாவும் உள்ளன, திரூடாஸ் மலையானது சைப்பிரசு தீவின் தெற்கு மற்றும் மேற்குப்பகுதி முழுமையும் பரவியுள்ளது. அதாவது தீவின் பாதிப்பகுதியை இம்மலையே ஆக்கிரமித்துள்ளது.  குறுகலான கைரெனிய மலையானது வடக்கு கடற்கரைவரை பரவியுள்ளது. கைனெரீய மலையானது திரூடாஸ் மலையைப் போல உயரமானதில்லை. மேலும் இம்மலை குறைந்த பரப்பினையே கொண்டது.  இவ்விரு மலைகளும்  தாரசு மலைகளுக்கு இணையாக துருக்கிய மையநிலப்பகுதி வரை பரவியுள்ளது, மேலும் வடக்கு சைப்பிரசுவிலிருந்து பார்த்தால் தெரியும்படி அமைந்துள்ளன.கடற்கரை தாழ்நிலங்கள் தீவைச் சுற்றிலும் மாறுபட்ட அகலங்களில் பரவியுள்ளன.

புவியியல் அடிப்படையில் சைப்பிரசு தீவானது நான்காகப் பிரிக்கப்பட்டுள்ளது. தீவின் 60 விழுக்காடு நிலப்பரப்பைக் கொண்டுள்ள சைப்பிரசு குடியரசு மட்டுமே தேசிய அளவில் அங்கீகரிப்பட்டுள்ள அரசாங்கமாக விளங்குகிறது. இது 2004 மே முதல் ஐரோப்பிய ஒன்றியத்தின் உறுப்பினராக உள்ளது. வடக்கு சைப்பிரசின் துருக்கியக் குடியரசு அரசாங்க ரீதியாக துருக்கியால் மட்டுமே அங்கீகரிக்கப்பட்ட பகுதியாகும். இது நிலப்பரப்பில் 36 விழுக்காடு பரவியுள்ளது அதாவது தீவின் மூன்றிலொரு நிலப்பகுதியாகும். ஐக்கிய நாடுகள் சபை  இரண்டு பகுதிகளுக்கிடையே நிலப்பரப்பான பசுமைக்கோட்டினை தனது கட்டுப்பாட்டுக்குள் வைத்திருக்கிறது. இது தீவின் 4 விழுக்காடு பகுதியாகும். அடுத்ததாக அக்ரோத்திரி, டெகேலியா ஆகிய இரண்டு பகுதிகளும்  சைப்ரஸ் தீவில் அமைந்துள்ள ஐக்கிய இராச்சியத்தின் ஆளுகைக்குற்பட்ட இரணுவத்தளப் பகுதிகளாகும்(Sovereign Base Areas). சைப்ரசுக்கு ஐக்கிய இராச்சியம் பொதுநலவாய குடியரசாக விடுதலை கொடுத்த பொழுது, இவ்விரண்டு தளங்களையும் மத்தியதரைக் கடலில் கேந்திர முக்கியத்துவம் வாய்ந்த அமைவிடம் காரணமாக தன்னகத்தே இருத்திக்கொண்டது. இவை தீவில் தெற்கு கடற்கரைப்பகுதியை ஒட்டி 254 கி. மீ -இல் அமைந்துள்ளன. இவை தீவின் 2.8 விழுக்காடு பரப்பளவானதாகும்.

## மேற்கோள்கள்

பகுப்பு:சைப்பிரசு
இசுக்காட்டன்-பாவுமான் வினை

**இசுக்காட்டன்-பாவுமான் வினை** (*Schotten–Baumann reaction*) என்பது அமீன்கள் மற்றும் அமிலக் குளோரைடுகளிலிருந்து அமைடுகளைத் தயாரிக்கின்ற ஒரு தயாரிப்பு முறையாகும். 
 

சில சமயங்களில் ஓர் அமிலக் குளோரைடும் ஓர் ஆல்ககாலும் வினைபுரிந்து ஓர் எசுத்தர் உருவாகக் கூடிய வினையையும் இவ்வினையின் பெயரால் அழைக்கிறார்கள். 1883 ஆம் ஆண்டு செருமனியைச் சேர்ந்த காரல் இசுக்காட்டன் மற்றும் இயுகென் பாவ்மான் ஆகியோர் முதன் முதலில் இவ்வினையைக் குறித்து விவரித்தனர்.

## வினையின் வினைவழிமுறை
 
முதல் படிநிலையில் அசைல் குளோரைடு அமீனுடன் வினைபுரிந்து ஓர் அமைடு புரோட்டான் மற்றும் குளோரைடு அயனியுடன் உருவாகிறது. இந்த அமில புரோட்டனை ஈர்க்க ஒரு காரத்தைச் சேர்க்க வேண்டியது அவசியமாகும். இல்லையெனில் வினை தொடர்ந்து நிகழாது. பெரும்பாலும் நீரிய காரக்கரைசல் வினைக்கலவையுடன் மெல்ல மெல்ல சேர்க்கப்படுகிறது.

இசுக்காட்டன்-பாவுமான் வினை நிபந்தனைகள் என்ற பெயர் பெரும்பாலும் இரண்டு கட்ட கரைப்பான்கள் பயன்படுத்துவதைக் குறிக்கின்றன. தண்ணீரும் ஒரு கரிமக் கரைப்பானும் இங்கு கரைப்பான்களாகப் பயன்படுத்தப்படுகின்றன. தண்ணீர் கரைப்பான் பயன்படுத்தப்படும் கட்டத்தில் உள்ள காரம் வினையில் உருவாகும் அமிலத்தை நடு நிலையாக்குகிறது, அதேவேளையில் தொடக்க வினைபொருட்களும் விளைபொருளும் பெரும்பாலும்  டைகுளோரோயீத்தேன் அல்லது டை எத்தில் ஈதர் கரிமக் கரைப்பான் கட்டத்திலேயே நிலைத்திருக்கின்றன. காரத்தின் இருப்பு வினைபடு பொருளான அமீனை புரோட்டானேற்றம் அடையாமல் தடுக்கிறது,  இதனால் அமீனால் உட்கருகவரியாகச் செயல்பட இயலுவதில்லை.

## பயன்பாடுகள்

இசுக்காட்டன்-பாவுமான் வினை அல்லது இசுக்காட்டன்-பாவுமான் வினை நிபந்தனைகள் கரிம வேதியியலில் இன்று பரவலாகப் பயன்படுத்தப்படுகின்றன.
செயற்கை கேப்சாய்சின் எனப்படும் என்-வேனிலைல் நோனானமைடு தயாரித்தல், 
பென்சாயில் குளோரைடு மற்றும் பீனெத்திலமீன் ஆகியவற்றிலிருந்து பென்சமைடு தயாரித்தல்,
அசிட்டைல் குளோரைடுடன் (அசிட்டிக் நீரிலி இதற்கு மாற்றாகும்) சேர்க்கப்பட்ட பென்சைலமீனை அசைலேற்றம் செய்தல், முதலியன இதற்கு எடுத்துக்காட்டுகளாகும். 
 
1903 ஆம் ஆண்டில் கண்டுபிடிக்கப்பட்ட எமில் பிசர் பெப்டைடு தயாரிப்பு முறையில் ஓர் ஆல்பா குளோரோ அமிலம்  ஓர் அமினோ அமிலத்தின் எசுத்தருடன் சேர்த்து சுருக்க வினைக்கு உட்படுத்தப்படுகிறது. பின்னர் எசுத்தர் நீராற்பகுக்கப்பட்டு அமிலக் குளோரைடாக மாற்றப்படுகிறது. இதனால் பெப்டைடு சங்கிலி மற்றொரு அலகால் நீட்டிக்கப்படுகிறது.  
 
இறுதிப் படிநிலையில் குளோரைடு அணு அமினோகுழுவால் இடப்பெயர்ச்சி செய்யப்பட்டு  பெப்டைடு தயாரித்தல் சுழற்சியை நிறைவு செய்கிறது.

## மேற்கோள்கள்

பகுப்பு:கரிம-வேற்றணுப் பிணைப்பு உருவாகும் வினைகள்
பகுப்பு:பெயர் வினைகள்
பகுப்பு:அமைடு தொகுப்பு வினைகள்
சன்குரோ கூவைனான் சூரியப் பண்ணை

உலகின் மிகப் பெரிய சூரிய சக்தியிலிருந்து மின்சாரம் உற்பத்தி செய்யும் பண்ணை ஒன்றை (Sungrow Huainan Solar Farm) சீனாவின் அன்ஹுயி மாகாணத்தில்  கூவைனான் நகரத்தில் உருவாக்கி உள்ளது. 40 மெகா வாட் உற்பத்தி திறன் கொண்ட அந்நிலையம் சுமார் 15,000 வீடுகளுக்கு தேவையான மின்சாரத் தேவையை பூர்த்தி செய்யக்கூடியது.  உலகில் முதன் முதலில் செயல்பாட்டிற்கு வந்த மிகப்பெரிய மிதக்கும் சூரிய சக்தியிலிருந்து மின்சாரம் உற்பத்தி செய்யும் பண்ணை இதுவே ஆகும்.

## அமைந்துள்ள இடம்

கூவைனான் நகரம், அன்ஹுயி மாகாணம், சீனா

அன்ஹுயி மாகாணம் சீனாவின் கிழக்கு பகுதியில் அமைந்துள்ள ஒரு மாகாணமாகும்.  இம்மாகாணம் ஹுவாங்ஷான் மலைகளை தன்னகத்தே கொண்டது.  மேலும் அம்மாகாணத்தில் கிடைக்கும் தனித்துவமான கிரானைட் பாறைகளுக்குப் பெயர் போனது. ஆகையால் இப்பகுதியில் சுரங்கத் தொழில் மிகச் சிறப்பு மிக்கதாக திகழ்கிறது.

### மிதக்கும் சூரிய மின் உறபத்திப் பண்ணைகள்

மனிதனால் சுரங்கத் தொழில் / கிராணைட் தொழில் மூலமாக உருவான மிகப்பெரிய பள்ளங்களில் நீர் நிறைந்ததால் உருவான அதாவது மனிதனால் உருவாக்கப்பட்ட இந்த மிகப்பெரிய ஏரிகளில் தான் இந்த மிதக்கும் சூரிய மின் உற்பத்திப் பண்ணைகள் கட்டமைக்கப்பட்டுள்ளன எனபது இதன் தனிச் சிறப்பு.

## உற்பத்தி திறன்

2017ல் 40 மெகா வாட் உற்பத்தி திறனுடன் செயல்படத்துவங்கிய [ஹீனன்]] நகரத்தில் அமைக்கப்பட்ட இந்த மிதக்கும் சூரிய சக்தியிலிருந்து மின்சாரம் உற்பத்தி செய்யும் பண்ணை உலகின் மிகப்பெரிய மிதக்கும் சூரியப்பண்ணையாக அறிவிக்கப்பட்டது.

முதல் கட்டமாக 40 மெகா வாட் எனத் துவங்கப்பட்ட இந்த நீரில் மிதக்கும் மிகப் பிரமாண்ட, உலகின் மிகப் பெரிய சூரிய சக்தியிலிருந்து மின்சாரம் தயாரிக்கும் திறன் கொண்ட சாதனையை அதே நிறுவனம் அடுத்தடுத்த மிகப்பிரமாண்ட மிதக்கும் சூரிய மின் உற்பத்தி மையங்களை உருவாக்கி முறியடித்துக் கொண்டே இருக்கிறது.

பின்வரும் அட்டவணை அப்பகுதியில் விரிவாக்கப்பட்டுவரும் மிதக்கமும் சூரிய சக்தியிலிருந்து மின்சாரம் உற்பத்தி செய்யும் பண்ணைகளையும் அவற்றின் உற்பத்தி திறன் பற்றிய தகவல்களையும் அளிக்கும்.

## பிற மிதக்கும் சூரிய மின் உற்பத்திப் பண்ணைகள்

## கட்டியமைத்த நிறுவனம்

சீனாவைத் தலைமையிடமாகக் கொண்ட சன்குரோவ் பவர் சப்ளை கோ லிட்.,

## வெளி இணைப்புகள்

* சன்குரோவ் பவர் சப்ளை கோ லிட் நிறுவனத்தின் இணையதள முகவரி

## மேற்கோள்கள்

பகுப்பு:சீன உட்கட்டமைப்பு